Bake prozesua indartzeko Foro Soziala » Lokarrik Hitzorduak ekimenaren esperientza biltzen duen argitalpena aurkeztu du\nLokarrik Hitzorduak ekimenaren esperientza biltzen duen argitalpena aurkeztu du\nGaur Lokarrik Hitzorduak ekimenaren bidez abian jarritako esperientzia deskribatu, aztertu eta baloratzen duen argitalpena aurkeztu du. Formatu digitalean egin da eta Lokarriren lagunen sareari eta solasaldietako partaide eta hizlariei helaraziko zaie.\nOrain da hitz egiteko, entzuteko, parte hartzeko ordua. Horiek dira Hitzorduak ekimenak oinarritzat hartu zituen hiru printzipio nagusiak. Hitzorduak elkargune eta partaidetzarako espazioak izan ziren, gizarteak parte hartu, entzun, beren iritzia eman eta aurrerapauso gehiago bultzatzeko xedearekin sortuak.\nJoan zen urtarriletik Hitzorduak ekimena herri eta auzo ezberdinetan abiarazi da eta 800 lagunek baino gehiagok hartu dute parte antolatutako 26 solasaldietan. Eztabaidatutako gaien artean egon dira giza eskubideak, eskubide zibil eta politikoak, memoria eta egia, biktimak, presoen gizarteratzea eta adostasunak. Hizlarien artean esparru akademiko edo profesionaleko adituak, bake prozesuaren inguruan lanean diharduten taldeen ordezkariak edo indarkeria eta Giza Eskubideen urraketen ondorioak zuzenean jasan dituzten pertsonak egon dira.\nOndorioa: bizikidetza errotzen ari da\nEkimen honen balorazio orokorra zinez positiboa da: beste ikuspuntu batzuk ezagutzea, iritzi eta informazio berriak, hasieran urruti sentitzen ziren jarrerak ulertzea eta norbere ikuspuntuaz hausnartzea izan dira gehien nabarmendu diren alderdiak. Hitzorduak ekimena, azken finean, bizikidetzarako eta gizarte adiskidetzarako ekarpen positibo bat izan da. Hala ere, balorazioak, datuak eta iritziak ez dira esperientzia honek benetan zer suposatu duen islatzeko gai. Zaila da topaketa horietako askotan sortu den “magia” igortzea.\nEsperientzia honek iraun duen sei hilabete hauetan, ETAren biktima batek bere esperientzia partekatu ahal izan du polizia gehiegikeriaren biktima izan direnekin, baita sufrimendu hori ulertu eta lagundu ere; GALen biktima baten senide batek barkamen hitzak entzun ahal izan ditu erakunde parapolizial horren gehienezko jarduera garaietan kargu politiko garrantzitsu bat zuen pertsona baten ahotik; tortura sufritutako pertsonek Ertzaintzaren ordezkariekin hitz egin ahal izan dute; solasaldiak amaitzerakoan ere une hunkigarriak eman dira, gizatasun eredu horien lekuko izan zirenen oroitzapenean geratuko direnak.\nGuzti horrek erakusten du ez bakarrik desberdinarekiko eta aniztasunarekiko errespetuan, elkarrizketan, elkar-entzutean eta enpatian oinarritutako bizikidetza bat posible dela, baizik eta jada sozialki errotzen ari dela. Egunez egun, eguneroko keinuekin, eremu politikoan edo komunikabideetako titularretan ikusi ahal dena baino askoz aurrerago joaten ari da gizartea.\nOrain, gizarte bezala gure ardura da bakea, ezberdintasunen errespetua eta etorkizuna modu baketsuan eraikitzeko nahia hemendik aurrera indar eta motor izateko lan egitea.


...n zidan. Gernika entzun nuenean soinu artelan paregabea iruditu zitzaidan. Harrigarria zen nola erabiltzen zituen e...\nHorretaz gain, sare sozialetan giroa paregabea izan da. Jaialdiaren ekarpenak Twitterren eta Facebooken bi...\n''Orain ARTE' arte tailerra'. Egilea(k) JARDUN EUSKARA ELKARTEA. , Goiena Komunikazio Taldea 2017 (2)\n...> arte tailerrean! Animatu eta larunbat goiz paregabe bat pasako duzu sorkuntzan murgilduta!\n...>baina orain Lamukoekin batera jotzea aukera paregabea dela uste dut nik" . >\n'Argindarrik gabeko 1.800 milioi lagunentzako irtenbidea dira berriztagarriak'. Egilea(k) ERREDAKZIOA. , Euskal Irrati Telebista 2009 (1)\n...>, garapen bidean dauden herrialdeak merkatu aukera paregabea dira, baina arazo handi bat dago: ez dutela instalazioak ja...\n"Aukera paregabea izan da gure produktuak zabaltzeko eta gure proiektua ezagu...\n...rdute,,etaaproiektuannparteehartuudute:: "Aukera paregabea izan da gure produktuak zabaltzeko eta gure proiektua ezagu...\nIbilbide profesional eta akademiko paregabea dauka, guztiek goraipatzen dute, baina ez dio utzi hurbilek...\n...aramunean goxotasunezko nekea sentitu nuen. Esperientzia paregabea izan zen, eta sentsazio onarekin utzi ninduen. Ariketa batz...\nAbagune paregabea da, dirua eman ezin duen jendeak bere buruari galde diezaio...\n...ia lortu du larunbatero eta final handirako ikuskizun paregabea eta sorpresa ugari daude iragarrita.\n'Burma VJ' dokumentala eskainiko du ETB-3k larunbat gauean. Egilea(k) ERREDAKZIOA. , Euskal Irrati Telebista 2010 (1)\n...aten duen diktadura eta errepresioa ezagutzeko modu paregabea izateaz gain, 2007ko irailean jazotako gertakari historiko ...\n'Burma VJ' dokumentalaren estreinaldia, ETB-3n. Egilea(k) ERREDAKZIOA. , Euskal Irrati Telebista 2010 (3)\n...k, Birmanian gertatutakoaren gaineko erretrospektiba paregabea eskaintzeko.\n...n den zentsura informatiboaren inguruko testigantza paregabea eskainiko du. Lanak nazioarteko 40 sari lortu ditu eta 2010...\n...stek gidatutako protesta masiboen gaineko lekukotasun paregabea.\n...Constan Dacosta jaunari elkarrizketa egiteko parada paregabea, beraz\n...rima eta itxura eman dizkiote ardo-eskualde paregabeari. Hemen ohituta daude, munduan kasik lehiakiderik ez duten a...\n...atxo bat egiteko denbora ere izan dugu. Leku paregabea da, isiltasuna entzuten den horietakoa.\n...k ikusiko gurean, nahiz eta orain aukera paregabea izan Egunkaria-ren aurkako epaiketa aitzakiatzat hartuta. D...\n...>Milaka dei egin genituen. Jendearen erantzuna paregabea izan zen.Askotan, herrietatik deitzen ziguten, batzorde bat...\n...en, baina atera egingo gara hortik. Erronka paregabeak ditugula uste dut. Espazioa esploratzea zaila da: Lurretik ...\n'Ehun zaldi basamortuan korrika egunsentian, ikaragarria da'. Egilea(k) ERREDAKZIOA. , Euskal Irrati Telebista 2010 (1)\n...>du hurrengo urteetan egiten dudana. Esperientzia paregabea da eta lasterketak horren parte bat dira. Zaldiek, nire bet...\n...n Mae Holland. El Circulo du izena eta badaki aukera paregabe baten aurrean dagoela. Sistema operatibo berri baten bitart...\n...soak, urmaelak, mendiak, Parke Nazionalak... dekoratu paregabea ezbairik gabe.\n'Eskatu ogia euskaraz' ekimenaren sariak banatu dira. Egilea(k) GOIZARIN. El Diario Vasco, Sociedad Vascongada de Publicaciones, S.A. 2013 (4)\n...skararen erabilera normalizatzeko ekimen horrek harrera paregabea izan du; izan ere, lehiaketan guztira 44 okindegik parte ha...\n'Espainian kalitate hobea du aireak Europako Batasuneko beste herri batzuetan baino'. Egilea(k) CONSUMER. Consumer, Eroski S. Coop. 2013 (1)\nSeguru nago alemaniarrek sistema paregabea dutela.\n... bisita jasoko dute; gure paisaia edo gastronomia paregabeak erakarrita, oporraldi ederra pasatzen saiatuko dira, oroitz...\n'Europarrok' saioa Esloveniako parajeetan murgildu da. Egilea(k) ERREDAKZIOA. , Euskal Irrati Telebista 2010 (1)\nEuropak zoko paregabeak ditu eta horietariko bat da Eslovenia. Bertako historia eza...\n'Europarrok' saioan Maltara bidaia exotikoa. Egilea(k) ERREDAKZIOA. , Euskal Irrati Telebista 2010 (1)\nMediterraneoko herrialdea ezagutzeko aukera paregabea, eskaini dute irratsaioan.\n...> boxeo zirkuituan barneratuko du. Goizetik gauera paregabeko borrokalari bihurtuko da. Hala ere, Shawnek borroken mundu ...\n'Frank Gheryren esketxak' dokumentala Guggenheim Museoan. Egilea(k) ERREDAKZIOA. , Euskal Irrati Telebista 2009 (1)\n...arkitekto irudiko horren lana ikusteko aukera paregabea eskaintzen du erakusketak.\n'Garbikide' jaia, gaur Abandoibarran. Egilea(k) ERREDAKZIOA. , Euskal Irrati Telebista 2010 (2)\n...balean egiten den ospakizuna da. Halaber, aukera paregabea da familian arratsalde pasa paregabea egiteko. Arratsaldeko...\n...laber, aukera paregabea da familian arratsalde pasa paregabea egiteko. Arratsaldeko 17:00etan hasita, dibertimenduzko jok...\n...aria guztiak martxan izango dituztelarik bi eraikin paregabe hauek. 18:00etatik 21:00etara zabalik izango dituzte ateak....\n...aria guztiak martxan izango dituztelarik bi eraikin paregabe hauek. 18:00etatik 21:00etara zabalik izango dituzte ateak ...\n'Go!azen' telesailaren DVDa eta diskoa salgai Durangoko Azokan. Egilea(k) ERREDAKZIOA. , Euskal Irrati Telebista 2009 (1)\n...har bidaiatuz edota burua nekatuz dibertitzeko aukera paregabea.\n...ki estimatzen zuen Gotzonek, bertakoek harrera paregabea eta ezin konta ahala esamolde eta atsotitz jartzen baitzizk...\n'Gu ere bertsolari' asteartean ospatuko da. Egilea(k) A., I.. El Diario Vasco, Sociedad Vascongada de Publicaciones, S.A. 2012 (2)\n...ektu honen bidez, gure eskualdeko gazteek aukera paregabea izan dute ahozko komunikazioa lantzeko. Bertsolaritzaren ha...\nMundu zabalean ezagut gaitzaten aukera paregabea ere izan da, noski.\n'HRMT', Europako Txapelketara bidean, eguaztena (21:30). Egilea(k) URZELAI, Xabi. , Goiena Komunikazio Taldea 2017 (1)\n"Mojategiko kirol instalazioak atletak" sortzeko "lantegi paregabea da, azken urteotako emaitzek erakusten duten moduan. Uztail...\n...gehiago, 13 mila euskaldun Errumanian, aukera paregabea jarraitzaileentzat taldeaz gozatzeko.\nLaburbilduz, KGNZ-III tresnak aukera paregabea eskaini du 30 hilabetetik 50 hilabetera bitarteko haur eusk...\n...oraipatzen dute), baina, era berean, tresna paregabeak izan daitezke jendea hezteko, enpatiazko jarrerak hedatzeko...\n...aina ezinbestekoa iruditu zaie astekariaren lan « paregabe eta baliosa» baloratzea, Daniel Landart Euskal Kultur Eraku...\n...urreneko zenbakiaren azalaren egileak. «Niri aukera paregabea iruditu zitzaidan hasieratik: gure lanak euskaraz argitarat...\n'Izan zaitez Hitzkide'. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2012 (2)\n...rtin DJ" , Barry-Barrez bakarrizketak, luntxa eta giro paregabea aurkituko du gerturatzen den edonork. Astigarragako AEK eus...\n...ertutik ezagutzen dute; beraz, bloga tresna paregabea da bokazioak sortzeko. Niretzat funtsezkoa da hori.\n'I´m Not There', artista munduaren disko-oparia Bob Dylan maixuari. Egilea(k) ERREDAKZIOA. , Euskal Irrati Telebista 2010 (2)\n...>berriz, haren sorkuntza lana ezagutzeko aukera paregabea dute bilduma honetako 34 abestien bidez. Guztiak ere bi dis...\n...>berriz, haren sorkuntza lana ezagutzeko aukera paregabea izango dute.\n'Jolasean txokoa': aisialdia euskeraz. Egilea(k) EZEZAGUNA. Deia, Editorial Iparraguirre, S.A. 2013 (1)\n...iz gurasoentzat euskarazko jolasekin gozatzeko aukera paregabea. Hainbat izan ziren ekintzez gozatu zutenak. FOTO: D.D.HARO...\n...>, bere ezagutza eta eskaintzaren bidez, laguntza paregabea ematea, hain zuzen.\n'Kontsumitzaileak, bere indarrez, hobetu egin dezake mundua'. Egilea(k) CONSUMER. Consumer, Eroski S. Coop. 2002 (1)\n...errialde beraren baitan; baina egoera horrek aukera paregabe bat ematen digu: alderdi onak globalizatzeko aukera.\n...> azpimarratu du epaimahaiak, eta proiektua" sorkuntza paregabea "dela gaineratu," irakurterraza eta era berean oso goi-mail...\n...i dagokionez ere, Film Laburren Zirkuitua aukera paregabekoa da euskarazko produkzioa ezagutarazteko, plaza berriak eska...\n...>batera utzita. Horregatik aukeratu du toki paregabea elkarrizketa egiteko: Altsasuko liburutegia. Lasaitasunez h...\n...atetik, "ikastolaren proiektua ezagutarazteko aukera paregabea" izango da, "inguruan ikastola eredua indarberritzeko balia...\n'Merkatu bakarraren onuradun izan behar du kontsumitzaileak, tratu hobea hartu behar du'. Egilea(k) CONSUMER. Consumer, Eroski S. Coop. 2007 (1)\n...ordearen artean koordinazio egokia garatzeko aukera paregabea ikusten dut orain.Legeak bete zuzen daitezen lan egin behar...\n'Monguer Gasteiz' bideoa izan da nagusi Harlem Shake lehiaketan!\t. Egilea(k) ERREDAKZIOA. , Euskal Irrati Telebista 2013 (1)\n...nak! 500 euro eta Petritegi sagardotegian otordu paregabea egiteko txartela irabazi dituzue. Bideoaren lehen zatian, l...\n... baterako erakustaldiak egiteko aurki areto paregabea izango badu ere, museo honetan autonomia erkidegoek ere ber...\n... berezia lortu du Shreveporteko eta Louisianako paisaia paregebeei esker. Istorio kitzikagarri eta nahastezinak Frintz Langek,...\nAukera horretan saria bi proposamen paregaberi eman zaie. Batetik, bihotzetik, gurasoek seme/alabarekiko d...\n"Emaitza benetan paregabea litzateke lehenengo hamarren artean sartzea"\n...atuz gero pozik egongo nintzateke, baina emaitza paregabea lehenengo hamarren artean sartzea litzateke.\n'Obabakoak': hogeitabost urte geroago. Egilea(k) URRUTIA BADIOLA, Andres. Deia, Editorial Iparraguirre, S.A. 2013 (1)\n...ntsu, etorkizun oparoa eta gaur eguneko eskuerakutsi paregabea. Izan ere, guztiok gara Obabakoak eta guztiok egiten dugu, ...\n'Oteiza, proyecto de vida', erakusketa Arrasaten ikusgai. Egilea(k) ERREDAKZIOA. , Euskal Irrati Telebista 2009 (1)\n...ainekoak. Jorge Oteizaren poetika ezagutzeko aukera paregabea eskaintzen du.\n...na beno, merezi du. Hori bizitzea aukera paregabea da".\n'Peruharri' eta 'Egurraren zentroa' mutrikuarrek utzitako arrastoak gordetzen dituzten museoak. Egilea(k) GORRITIBEREA. El Diario Vasco, Sociedad Vascongada de Publicaciones, S.A. 2013 (2)\n...zan, Mutrikuko aztarnak gordetzen dituzten bi toki paregabe.\n...takoak, sail horretan ezagutzen diogun dohain paregabearekin. Pastoraleko jelkaldiak amaitu, sortida gauzatu eta azken p...\n'Prison Break' telesailaren bideo-jokoa kaleratuko dute. Egilea(k) ERREDAKZIOA. , Euskal Irrati Telebista 2009 (2)\n...riak Michael Scofielden abenturetan murgiltzeko aukera paregabea eskainiko dizu, baina kasu honetan, poliziaren ikuspegitik;...\n...>dute, eta bideo-joko bat sortzeko oinarri paregabea eskaintzen dute", jakinarazi du Klemens Kundratitz Koch Med...\n'Psicobloc' dokumentalak saria irabazi du BCN Sports film jaialdian. Egilea(k) ERREDAKZIOA. , Euskal Irrati Telebista 2010 (1)\n...erientzia azaltzen du dokumentalak. Mallorcako paisaia paregabean grabatutako lana.\nGaur egungo zenbait antzerki obra paregabeak dira, baina eleberri batean oinarritutako argumentu on bat ...\nBi hizkuntza desberdin dira eta bietan, paregabea da Francescaren papera, lehen mailako aktoreak gogobetetzen...\n...akaririk bizienetakoa, eta aukera paregabea eskaintzen du bigarren eskuko salgaiak eskuratzeko, erraza ...\n'Slumdog Millionaire', film distiratsuena izarren gauean. Egilea(k) ERREDAKZIOA. , Euskal Irrati Telebista 2009 (1)\n...enari eman diote The Dark Knight filmean Joker paregabe eta beldurgarriarena egiteagatik.\n'Steppin out', music-halleko kantak jazz giroan. Egilea(k) ERREDAKZIOA. , Euskal Irrati Telebista 2010 (1)\n...uen sentsibilitate, musikalitate eta erritmoaren zentzu paregabearekin. Bestalde, zubia eraikitzen du 1930eko music-halleko kantue...\n...auza asko ikasi nuen: anekdota eta gertakizun paregabe asko, liburuetan sekula aurkituko ez nituzkeenak, eta berai...\n...Campo. Kiyoshi Kurosawa zuzendariak filma honetan modu paregabean azaltzen du beharrezkoak diren elkarrizketak izateak duen z...\n...jaso izana, Euskal Telebistak 15 eguneko bidaia paregabea eskaintzen du eta. 18 eta 30 urte bitarteko gazte aukeratue...\n...>dituzte greba orokorrean eman zuten erantzun � paregabeagatik�.\n...uzko hezeguneek eskaintzen diote herritarrari paisaje paregabea, laua, ur-putzu etengabez osatua, hegaztien elikatoki eta e...\n'Zatoz inauterietan Usurbilera' jaialdia ospatuko da bihar Oiardo kiroldegian. Egilea(k) ARANBERRI , Josu. El Diario Vasco, Sociedad Vascongada de Publicaciones, S.A. 2010 (2)\n...eraz, Zumartxan txaranga berria entzuteko aukera paregabea izango da eguerdi parten.Arratsaldean, berriz, zirko bihurt...\n...ilakoflashback-en erabilera. Paco Rocak, trebezia paregabez, marratxo bakar batek aldartea alda dezakeela frogatzen dig...\n...uan sortzen zen giroa guztiz potentea zen. Paregabea.\n...ko hain justu, poesiaren aurkakoontzako aukera paregabea. Munduko ze beste tokitan ematen zaigu -liburuak lurrera bo...\nUrkulu gailurra ikuspegi paregabea izanez, leku egokiena aukeratu zuten erromatarrek beren tro...\nGilaren gainean egindako publizitate paregabeak produktu arrunt bat ederrestea lortu badu, zergatik ez digu...


UPV/EHUren eta Aranzadi Zientzia Elkartearen arteko hitzarmena, giza eskubideak sustatzeko eta memoria historikoa berreskuratzeko lanetan laguntzeko\nEHUko Giza Eskubideen eta Botere Publikoen UNESCO Katedrak eta Aranzadi Zientzia Elkarteak interes bera dute giza eskubideak defendatzeko eta memoria historikoa berreskuratzeko, Gogora Memoriaren, Bizikidetzaren eta Giza Eskubideen Institutuak ezartzen dituen bi aldi bereizien arabera: memoria historikoa (1936-1975) eta oraintsuko memoria (1960-2011).\nBi erakundeek ikerketa zientifikoak egiten dituzte, eta giza eskubideen eta memoria historikoaren sustapenarekin lotutako gaiei buruzko zabalkundea, prestakuntza eta aholkularitza instituzionala eta soziala bultzatzen eta dinamizatzen dituzte.\nEgoera horrek aliatu natural bihurtzen ditu, ahaleginak batzeko eta elkarren arteko lankidetza-ingurune bat ezartzeko, baterako ikerketak garatzeko, prestakuntza- eta dibulgazio-jarduerak egiteko eta gai horiei buruzko ezagutza-esperientziak trukatzeko.\nHelburu nagusia jarduera-nukleo bat da, eta hortik beste ekintza batzuk sortuko dira. Urteko prestakuntza-mintegia da, eta leit motiv gisa jardungo du, eta, ondoren, txostenak eta argitalpenak egitea edo erakunde- edo gizarte-jarduerak garatzea bultzatu ahal izango du, akordio horri lotuta.\nIkusi komunikazioak >


Eguberrietan, jaiotzak Gasteizera itzuliko dira « Prentsa oharrak\nEguberrietan, jaiotzak Gasteizera itzuliko dira\nKategoriak: Prentsa oharrak — Etiketak: Estíbaliz Canto — Komunikazio Zerbitzua / Servicio de Comunicación — 4 abendua 2019 11:32\nHilaren 14an (larunbata) iparraldeko jaiotzazaleen topaketa egingo da Arabako hiriburuan\nArabako Jaiotzazaleen Elkarteak jarduera ugari antolatu ditu Eguberriak direla eta. Kultura zinegotzi Estíbaliz Cantok, Vital Fundazioaren zuzendari naguzi Axier Urrestik eta elkarteko kide Alfonso Ruiz de Arcautek aurkeztu dute programazioa. Karmengo elizan egin da prentsaurrekoa.\n“Gure hiriak Gabonekin lotutako altxor bakana du, Florida jaiotza monumentala. Beste eskala batean, Gasteizko familiek belaunaldiz belaunaldi jarri izan dute jaiotza etxean, eta Arabako Jaiotzazaleen Elkartea tradizio polit hori mantentzen saiatzen da. Kultura Sailak elkartearen lana eskertzen du, zeinak hilabete honetan baitu bere erakustaldi gorena, askotariko jarduerak antolatuz”, nabarmendu du Estíbaliz Cantok.\nAipatutako elizan jarriko da Arabako Jaiotzen XXXII. Erakusketa, abenduaren 6tik (ostirala) urtarrilaren 6ra arte. Abenduan zehar irekiko dira Jaiotzen Ibilbideko gainerako guneak.\nAbenduaren 13an, berriz, Gabonetako pregoia egingo da, zortziak eta erdietan, Karmengo elizan. Enrike Ruiz de Gordoa arduratuko da pregoiaz, eta Samaniego eskolaniak abestuko du.\nBestetik, abenduaren 14an (larunbata), iparraldeko jaiotzazaleen elkarteen topaketa egingo da Arabako hiriburuan; Euskadi, Asturias, Kantabria, Nafarroa, Aragoi, Errioxa eta Gaztela eta Leongo iparraldeko ordezkariak bilduko dira.\nAbenduaren 18an (asteazkena), azkenik, “Jesus haurren bedeinkapena” haurrentzako lehiaketaren sariak banatuko dira. Arratsaldeko seietan izango da, Karmengo elizan.\nHurrengo larunbatean, abenduak 28, zenbait jarduera antolatu ditu elkarteak, Jaiotzen Gauaren barruan. Goizeko hamaiketan, meza pastorela egingo da Gasteizko Gurutze Santuaren komentuan, eta arratsaldeko zortzietatik aurrera, Florida parkeko jaiotzaren bisita gidatua egingo da, eskualdeetako abesbatzek “gabon kanten gudua” eskainiko dute, eta txokolate beroa banatuko da.\nArratsaldeko zortzietatik gaueko hamaikak arte, Andre Maria Zuriaren Kofradiak Farolen Museoan erakusgai jarritako jaiotzak ikusteko bisita antolatu du; orobat, argazki historikoak proiektatuko dira, ‘Gabonak gogoan’ izenburupean.\nGaueko hamarretan, Arabako Jaiotzazaleen Elkarteak otoitz egiteko bijilia egingo du bere egoitzan; ondoren, diorama bilduma bisitatzeko aukera izango da, eta ardo beroa hartu ahalko da La Dolce Vita, Angolo de Trastevere, El Rincón de Merlín eta Cacao Pal Mono establezimenduei esker.\n2019ko agenda amaitzeko, abenduaren 29an (igandea) topaketa bat egingo da musulmanen komunitatearekin: jaiotzen artea aurkeztu eta gabon ospakizuna egingo da. Arratsaldeko seietan izango da, elkartearen egoitzan.\nBeste jarduera batzuk ere barne hartzen ditu egitarauak: haurrentzako lantegiak, ‘Jaiotzaraba’ aldizkariaren aurkezpena, eta sei lehiaketa guztira (haurren jaiotzak, argazkigintza, Gabonetako olerkiak, Arabako jaiotza kolektiboak, banakako jaiotzak, familia jaiotzak eta saltokietako jaiotzak).\nUdal Ordenantza Fiskalen aldakuntza 2021erako: iradokizunak uztailaren 31ra arte\nGamarrako igerilekuetan eguneko paseak berreskuratu dira\nEgin Leku!: Musikari euskaldun hasi berrientzako deia


Janet Leigh (Merced, 1927ko uztailaren 6a - Los Angeles, 2004ko urriaren 3a) Jeanette Helen Morrison aktore estatubatuarraren izen artistikoa izan zen. Norma Shearer aktoreak aurkitu zuen Janet Leigh oporretan ari zela. Haren argazkia agente bati erakutsi zion, eta honek, kontratu bat luzatu zion Janet Leighi, zeinek garai horretan psikologia eta musika ikasten ari zen. Zinnemann, Stanley Donen, Hathaway eta Von Sternberg zuzendariekin lan egin ostean, Alfred Hitchcockek Psycho filmean paper bat eskaini zion. Paper hau Janet Leighen ezagunena izanen zen, batez ere dutxako eszena. Honi esker, Golden Globe bat eta Oscar izendapen bat irabazi zituen. Tony Curtis aktorearekin ezkondu zen 1951tik 1962 arte. Jamie Lee Curtis aktorearen ama ere bazen. (eu)\nJeanette Helen Morrison (eu)\nJanet Leigh (Merced, 1927ko uztailaren 6a - Los Angeles, 2004ko urriaren 3a) Jeanette Helen Morrison aktore estatubatuarraren izen artistikoa izan zen. Norma Shearer aktoreak aurkitu zuen Janet Leigh oporretan ari zela. Haren argazkia agente bati erakutsi zion, eta honek, kontratu bat luzatu zion Janet Leighi, zeinek garai horretan psikologia eta musika ikasten ari zen. Tony Curtis aktorearekin ezkondu zen 1951tik 1962 arte. Jamie Lee Curtis aktorearen ama ere bazen. (eu)\nJanet Leigh (eu)


GENITALAK TABU AL DIRA GUROSOONTZAT? – Guraso.eus\nGENITALAK TABU AL DIRA GUROSOONTZAT?\n2016-01-23\tguraso\tIruzkinik ez\nTxikitatik ikasten dugu gorputz atal guztiak ezberdinak direla. Ez ezberdinak direla bakarrik, guztiak ezberdin tratatu behar ditugula. Hau da, batzuen inguruan gauza politak lasai esan genezakeen arren, beste batzuk existituko ez baliran aritu beharko garela. Gainera atal batzuk gauza zatarrekin lotzen dira. Beste batzuk berriz, gauza onekin. Eta azkenik, atal batzuen inguruko gauzak erdi sekretuan kontatu beharko direla ere ikasten dugu.\n– Zein begi politak dituzun.\n– Ez ukitu alua bazkaltzen gabiltza eta.\n– Indar asko izango duzu horrelako bola handiak izanda.\nAurrez aipatutako mezuek gorputza zatituta dagola irakasten digute. Zati askoren batura garela; ikusten ez diren zatiak, ederrak direnak, gorde nahi ditugun zatiak, harrotasunez erakutsi behar ditugun atalak … Guztiek elkartuta gure gorputza osatzen dutela alegia.\nEz da zaila imajinatzen, zatiketa honetan zein atalek eramaten duen alde goxoena eta zein atal diren alde kaxkarrena jasaten dutenak. Argi dago, oraindik ere tratuari dagokionez atal gatazkatsuenak genitalak izan ohi direla. Eta gaur egungo gurasook ere, ez dakigu oso ongi nola heldu gai honi. Badakigu gainera genitalen artean, traturik txarrena jasotzen duena neskon alua dela. Eta hori horrela izan ez dadin, lanean gabiltza asko eta asko.\nBaina zer egin txikitatik aluak eta zakilak ere trataera duin bat izan dezaten?\nIdealen eta egunerokotasunaren arteko talka hori irudikatzeko hona hemen kasu erreal bat. Horrelako antzerako kasuak sarri errepikatzen dira sexologia zerbitzuan eta guraso eskoletan. Baliteke zuk ere horrelako zerbait bizi izatea…\nGurasoa: Alaine, 32 urte.\nAlaba: Miren, 4 urte.\nKontsultatxo bat egiteko idazten dut hona. Agian kontsulta baino azken egunetan Mirenekin edukitako bizipen bat zurekin komentatu nahiko nuke eta ia zuk nola ikusten duzun galdetu …\nKontua da, gure etxean erritual bat dela elkarri kili-kili egin eta hatz egitea: batez ere bizkarrean baina gorputz guztian: hanka eta bernetan, buruan, besoetan, ipurdian… guri ere amak beti egin izan digu hatz bizkarrean eta oraindik ere egiten digu. Mireni ere asko gustatzen zaio eta egunero hartzen dugu tartetxo bat sofan jarri eta holaxe egoteko, elkarri hatz eta kili-kili egiten.\nOrain dela aste pare bat, ipurdian kili-kili egiten nenbilela zera eskatu zidan Mirenek; ipurditik pasatu eta aluan ere egiteko kili-kili, baina barruan. Nik zera esan nion; ia hori gogoko zuen eta berak baietz eta nik egitea nahi zuela. Nik zera esan nion; ba oso gauza goxoa, atsegina dela aluen kili-kili egitea, niri ere asko gustatzen zaidala baina hori bakoitzak egin beharreko zerbait dela.\nBadu bere aluen azterketa lanak egiteko ohitura, sarri ibiltzen da fraka eta kuleroak kendu eta dale ke te pego bere altxorrari begira… uste dut hasi dela plazerra sentitzen eta goxotasun horren bila aritzen dela. Eta ez nuke nahi zerbait txarto egiten dabilela pentsatzerik. Baina bestalde, bila dabilen kili-kili horiek ez egiteko nahia ere izaten dut, ez pentsa berari ere beti oso natural irteten zaionik, momentu batzuetan ere duda izaten dut… baina batez ere noizbait deseroso sentitu daitekeela pentsatzeak atzera eragiten dit, ez naiz eroso sentitzen eta ez diot berak eskatutakoa egin . Zelan ikusten duzu kontu hau?\nBestalde, berak oraindik gaur be berean jarraitzen du eta zirritxoak egiteko eskatzen dit. Hori berak egin behar duela esaten diot eta berak zergatik galdetu dit gaur eta nik erantzun ba horrela delako. Ez zait batere gustatu nik eman diodan erantzun hori, zelan horrela delako? Zergatik? Zeinek esanda? …\nBai, bai… hortxe egiten dute talka gure teoriek eta gorputzeko mugek.\nGenitalekin lotutako antzeko kezkak askotan errepikatzen dira baina jakin badakizu ez dagoela denontzat balio dezakeen erantzun egokirik edo errezeta magikorik.\nTeoriak teoria, etxe bakoitzean balore eta hezkuntza eredu ezberdinak ditugu. Azaleko eta barneko balorez osatuta. Guztiak hor daudela kontutan hartuta arituko gara hezten.\nHauei gainera, jendartean indarrean dauden baloreak gehitu beharko dizkiegu; sexualitatea askatasunez bizitzeko dugun presioa eta abusu sexualen alarmek sorturiko beldurrak adibidez. Bi balore hauen artean sortutako talka ere ez da makala. Abusu sexualen inguruan sortutako gehiegizko alarmek guraso askorengan eragina izan baitu. Alaba eta semeak ukitzeko moduan mugak jarriz, aitetan eragiten du batez ere. Eta zer esanik ez hezitzaile eta irakasleengan. Ukimenaren espazioan alarma gorriak jarri ditugunetik, hainbat tokitan espazio aberats hori murriztu egin da.\nMirenengana bueltatuz, pentsatu gaiaren inguruan; zer da Mireni transmititu nahi diozuna? Gorputz atal guztiak berdinak direla? Alua ezberdina dela? Zuretzat alua parte ezberdin bat da? zergatik ?\nKontatu Mireni guzti hori. Hitz arruntekin, beretzat egokia den lengoaiarekin, bere erritmora egokituta,… Horren azalpenak berak ederki ulertuko dizu. Agian zuk kontatzeko urduritasunak, ezintasunak… izango dituzu baina berak ez du hori ulertzeko zailtasunik izango.\nOrain arteko jolasekin bera konturatuta egongo da alu barrua amatxorentzat ezberdina dela edo urduriago jartzen zarela hori eskatzen dizun bakoitzean …… beste modu baten esanda gorputz atal ezberdina dela zuretzat.\nHorrek bere naturaltasuna mugatzen du. Badaki zein den zure erreakzioa eta berari ere gero eta zailagoa egingo zaio hori eskatzea. Ukitzen hasten denean zure erreakzioa begiratuko du eta gero eta gordeago egingo du … Edo zergatik ez diozun egin nahi jakin nahiko du eta frogan jarriko zaitu…\nAzaldu zergatik egoten zaren deseroso, zuri zer erakutsi dizuten, zer nahi duzun berarentzat… Bere aluarekin zein harreman izatea gustatuko litzaizukeen, zergatik kostatzen zaizun egitea … Hori azalduta ez pentsatu zuk jasotako gauza bera transmititzen zabiltzanik. Kontrakoa. Zure ezintasun eta mugak berarekin elkar banatzen ibilikoz ara.\nHorrela egiten saiatuko nintzake… gero auskalo zer irten daiteken. Egun bakoitza ezberdina baita, baita ume, ama eta aita bakoitza.\nGero eta gehiago gara genitalek umetatik trataera duin bat izan dezaten saiakeran gabiltzan guraso, hezitzaile, ikasle, lagun eta amona-aitonak. Dena den, onartu beharra dugu askotan gure pentsamendu eta gure gorputzaren erreakzioak bat ez datozela.\nHori onartzea osasuntsua da. Eta hori haurrei ere horrela adieraztea osasuna da. Gorputzaren mugak aitortu eta hauen inguruan alaba-semeekin hitz egiteak gure irizpideetara gerturatzen lagunduko digu.\nXedea gorputzeko atal guztiak trataera duina izatea da. Horrela gorputz zatitutik, gorputzaren osotasunaren errealitatera pasako ginateke. Tratu duina jasoko duen gorputzerantz alegia.\nImajinatzen al duzue tratu berdintasuna gorputzeko ataletan?\nIruzkinik ez "GENITALAK TABU AL DIRA GUROSOONTZAT?"


Mallorn - Wikipedia, entziklopedia askea.\nMallorna pluralean mellyrn ("urrezko zuhaitza" sindarinez), Erdialdeko Lurraldeko zuhaitz mota bat zen, Quenya hizkuntzan, bere izena malinornë da, pluralean, malinorni.\nJatorria Amanen dutenak, eta, esaten denez, Erdialdeko Lurraldera Galadrielek ekarriak, Lothlorienen hazten ziren zuhaitz eder, hostotsu eta garaiak dira. Bere enborrazala, zuria edo zilar kolorekoa izan zitekeen. Udazkenean, bere hostoek, hori urre kolorea hartzen dute, baina ez dira erortzen, hurrengoak, irteteko prest dauden arte, udaberrian.\nGaladrielek, hauez beteriko kaxa bat oparitu zion Samsagaz Gamyiri, hau Lorienetik igaro zenean, hauts bat eta zilar koloreko hazi bat zuena. Samek, hautsa, Eskualdea, zuhaitzez birpopulatzeko erabili zuen, Sarumanen gizonek eragindako suntsipenaren ondoren, baina, hazia, Jaiaren Zuhaitza egon zen tokian landatu zuen, bertan, mallorn eder bat hazi zelarik, "Mendietatik mendebaldera eta Itsasotik ekialdera dagoen mallorn bakarra".\nOrriaren azken aldaketa: 4 apirila 2015, 23:49.


Aurreratu egin du festa | Kirola | Berria\nATHLETIC 1 BARTZELONA 0\nAthleticek irabazi egin dio Bartzelonari San Mamesen, ligako lehen partidan. Adurizek sartu du gol bakarra, txilenaz, zelairatu berritan, 89. minutuan\nAritz Aduriz, baloiari txilenaz jotzen, atzo, San Mamesen. Hala sartu zuen gola Athleticeko aurrelariak. JAVIER ZORRILLA / EFE Tamaina handiagoan ikusi\nGolak. 1-0: Aritz Adurizek (89. min.). Epailea. Del Cerro Grande. Txartel horiak: Athleticeko Unai Nuñezi; eta Bartzelonako Piqueri. Bestelakoak. Sarrera bikaina izan zen San Mamesen, 47.693 ikusle egon ziren harmailetan. Minutu bateko isilunea gorde zuten Koldo Agirre Athleticeko jokalari eta entrenatzaile ohiaren omenez, eta atsedenaldian, omenaldia egin zioten emakumezkoen taldeari, Ramon de Carranza torneoa irabazteagatik.\nGaur arratsaldeko zazpietan Marijaia Arriaga antzokiko balkoira irtetearekin batera hasiko da ofizialki Bilboko Aste Nagusia. Ordurako, bat baino gehiago jada festan murgilduta egongo da. Eta izango du arrazoirik horretarako. Athleticek atzo egindakoa ospatzen ariko da. Handia egin baitzuen talde zuri-gorriak. Irabazi egin zion Bartzelona ahaltsuari San Mamesen, Espainiako Ligako estreinako partidan: 1-0. Festa biribiltzeko, gainera, Aritz Adurizek sartu zuen garaipenaren gola, 89. minutuan, zelairatu eta minutu batera. Era ikusgarrian egin zuen, txilenaz. Aurrelariak erretiroa hartuko du denboraldi honen amaieran, eta esana du ordu arte barruan duen guztia emango duela. Bada, hitza betetzen ari da. Lehen partida eta lehen gola. Izugarria da Adurizena. Historia egiten ari da.\nDenbora zeramaten Athleticeko zaleek halako gau magikorik bizi gabe. Eskasa izan zen aurreko denboraldia, baina abendu hasieran taldea zuloan egon zela kontuan hartuta, konforme antzean amaitu zuten athleticzaleek mailari eutsita, nahiz eta azken unean Europa ligarik gabe geratu. Horregatik, poz baten beharra zutelako ospatu zuten zaleek handiro atzoko garaipena, noren eta Bartzelonaren aurka.\nLehengo lepotik du burua\nGaraipen oso garrantzitsua da, gainera. Talde guztiek berebiziko garrantzia ematen diote sasoia irabaziz hasteari. Estreinakoan hiru puntuak lortzeak konfiantza handia eman ohi du. Denboraldi-aurrean egindako lana probetxuzkoa izan dela indartzeko balio du. Athleticekoak itxaropentsu ziren, taldeak itxura ona eman baitzuen liga hasi aurretik jokatutako lagunarteko partidetan. Baina lagunartekoak ziren, ez benetako lehiak. Baikor ziren, baina baita zuhur ere, are gehiago estreinakoan izango zuten aurkaria kontuan hartuta. Zozketak aurkaririk zailena egokitu zien: Bartzelona ahaltsua, egungo txapelduna eta azken 11 ligetatik zortzi irabazi dituena. Nekez egon daiteke partida zailagorik. Ez zuen jokatu Lionel Messik, munduko jokalari onenak, baina, hala ere, Ernesto Valverdek talde ikusgarria zelairatu zuen, tartean bi fitxaketa nagusiak, Frenkie de Jong eta Antoine Griezmann.\nBada, erronka zinez zail hori ere gainditu zuen Athleticek, bikain gainditu ere. Aurreko denboraldian Gaizka Garitanok proposatu eta arrakasta izandako jokalmodeari eutsita egin zuen: seguru izan zen atzean, sendo eta bizi zelai erdian, eta eraginkor aurrean. Horretarako, zenbait aldaketa egin zituen Garitanok, esanguratsuenak bi: Unai Simon eta Unai Lopez aritu ziren hasieratik Iago Herrerin eta Beñat Etxabarriaren ordez. Bestelakoan, apenas izan zen aldaketarik aurreko sasoiarekin alderatuta, eta horrek zerikusia izan zuen. Jokalari guztiek erabat barneratuta dute entrenatzaileak nahi duena, eta atzo bikain bete zuten. Hasi eta buka. Neurketa biribila egin zuen.\nBartzelonak izan zituen aukerak irabazteko, Luis Suarezek zutoinera bota baitzuen baloia, eta Rafinhak langara, Unai Simonek ukitu ondoren. Aduriz erabakigarria izan zen atzo, baina baita atezaina ere. Garitanok haren alde egin du denboraldi honetarako, eta atzo arrazoia eman zion apustuari. Ondo hasi da denboraldia.


2022 urterako Udal Zerga Ordenantzaren 6. atalaren (hiri-lurren balio gehitzearen gaineko zerga) aldaketaren hasierako onarpena.\nUdalbatzak, 2021eko azaroaren 24ean egindako bilkuran, gehiengoaren aldeko botoz, 2022 urterako Udal Zerga Ordenantzaren 6. atala aldatzea onartu zuen hasieraz. Aipatu atalak hiri-lurren balio gehitzearen gaineko zerga arautzen du.\nHartutako erabakia eta horretarako bideratu den espedientea jendaurrean jartzen dira, Gipuzkoako Ondasun Lokalak erregulatzen dituen uztailaren 5eko 11/1989 Foru Arauko 16.1 artikuluan xedatutakoarekin bat.\n- Dokumentu horiek erakutsiko diren lekua: udal kontuhartzailetza\n- Aztertzeko eta, kasua balitz, erreklamazioak egiteko epea: 30 lanegun Gipuzkoako Aldizkari Ofizialean iragarki hau argitaratu eta biharamutenik kontatzen hasita, hau da, 2021eko abenduaren 10etik 2022ko urtarrilaren 21a arte.\n- Erreklamatzeko legitimatuak daudenak: uztailaren 5eko 11/1989 Foru Arauko 17. artikuluan aipatzen direnak.\n- Aurkezteko lekua: Udaletxeko sarrera erregistro orokorrean edo legez araututako lekuetan eta moduetan.\n- Erreklamazioa aurkezten zaion organoa: Udalbatza.\nInolako erreklamaziorik egin gabe informazio honen erregelamenduzko epea iragan denean, hartutako erabakiak eta adierazitako dokumentuak behin-betirako onartutzat hartuko dira, beste erabakiren bat hartu beharrik gabe.\nZerg Ord gainb hasierako onarp iragarkia.pdf


Urretxuko Udala - Amaitu dira Intxeneako biribilguneko lanak\nGaur amaitu dira Intxeneako biribilguneko lanak. Emaitza bertatik bertara ikustera gerturatu dira Jon Luqui alkatea eta Aintzane Oiarbide, Bide Azpiegituretako diputatua. Intxeneako biribilgune berriarekin egun dagoen bidegurutzea aldatu eta erraztu egin dela azpimarratu du diputatuak. “Aldundiak, bide segurtasun lanen barruan, bidegurutzeak hobetzeko programa abian dauka eta bertako trafikoak eta abarrak aztertu ondoren Intxinean egokitze lanak egitea erabaki zen. Jardun hau burutu aurretik lotune korapilatsua zen, lau bidegurutze eta biribilgune bat zituena. Gaur egun bi mugimendu dituen lotunea biribilgune bihurtu da eta bertatik mugimendu guztiak bideratu ahal izango dira”.


2021-01-11 - Urola Kostako Hitza : Urola Kostako Hitza\nAizarnazabalgo Etxaben eta Zubialden normaltasunez jasoko dituzte zaborrak\nErtzaintzak bi guneetan zuen prezintua kendu ostean ireki dituzte bi guneak.\nBeste 74 kasu baieztatu ditu Osakidetzak asteburuan eskualdean\nGAL ikertzeko plataforma martxan jarriko zuela iragarri zuen Zabalak ekainean, eta ari da pausoak ematen. Eskatu du ikerketa ekinbide bat hasteko, argitu dadin ea Felipe Gonzalezen aurkako salaketa jar daitekeen, "ustez GALen bidez atentatuak eta desagertze behartuak egitea eragiteagatik".\n'Crusoe' antzezlana izango da ikusgai larunbatean Azpeitian\nMarkeliñe zirku konpainiak eskainiko du emanaldia, 19:00etan hasita, Soreasu antzokian. Dagoeneko eskura daitezke sarrerak Kulturazen webgunean.


maiatza 2022 – Euskadiko Familia Enpresen Elkartea\n2022ko Kimuako Batzar Nagusia\n25 maiatza, 2022 25 maiatza, 2022 adminaefame\nMaiatzaren 13an eta 14an, Aefameko gazte taldearen Batzar Nagusia ospatu genuen. Aurten Eibarrera hurbildu gara, euskal industriaren sorlekura, Euskadiko ekintzailetzaren historiaz blaitzeko.\nBi eguneko ekitaldia Batzarraren bilerarekin hasi zen, Kimuako kideentzat soilik. Bilera horretan, Borja Gomez Ormazabal Lehendakariak aurtengo Kimuaren jarduera eta proiektu nagusiak zehaztu zituen. Bileraren ondoren, Nuria Lekue Saratxori Kimuaren oroitzapenezko bonsaia eman zion, aurreko Lehendakari gisa emandako urteengatik eskerrak emateko.\nBatzarraren bilera pribatua, Kimuako presidenteak zuzenduta\nAurreko presidenteari Kimuako oroitzapenezko bonsaia entrega\nJarraian, familia enpresari buruzko elkarrizketa interesgarria izan zen. Lehendakariak moderatu zuen, eta, hizlari gisa, honako hauek hartu zuten parte: Maite De Aranzabal, Aner Garmendia eta Amaia Gorostiza. Azken horiek, besteak beste, haien ibilbide profesionalaren xehetasunak partekatu zituzten. Elkarrizketaren ondoren, bisita gidatu bat egin genuen Ipurua estadiora (Eibar Kirol Elkartearen zelaia eta Batzarraren kokapen nagusia).\nEzkerretik eskuinera: Maite de Aranzabal, Aner Garmendia, Amaia Gorostiza. Moderatzailea: Borja Gómez Ormazabal.\nBatzarrera bertaratu zirenak Ipuruako zelaian\nArratsaldean Schaeffler eta ometel enpresak bisitatu genituen, eta industria-prozesuak behatzeaz gain, haien familia-historiari eta bilakaerari buruz ikasi ahal izan genuen.\nSchaeffler enpresara bisita\nCometel enpresara bisita\nAzkenik, larunbatean, Armagintza Industriaren Museoan bisita gidatu bat egin ondoren, Unceta Taldea bisitatu eta ekitaldia amaitu genuen.\nUnceta Taldera bisita\nAefametik eta Kimuatik parte-hartzaile guztiei eskerrak eman nahi dizkiegu, Batzar hau oroitzapenerako ekitaldi bat izan dadin.


ekaina | 2013 | 31 eskutik\nArtxiboak hilabeteka: ekaina 2013\n2013/06/30 · 07:00\n2013/06/28 · 06:57\nBestelako kontu, ohar edo komentariorik bururatu ez, eta blog honetara Leonard Cohenen Chelsea Hotel kantu ezagunaren hitzen itzulpena ekartzea bururatu zait, ea zer irizten diozuen.\nJakina denez, Janis Joplini zuzentzen zaio kantuaren hitzetan Cohen, New Yorkeko Chelsea Hotelean elkarrekin emandako gaua gogoan. Hala dio behintzat kondairak.\nLeonard Cohen eta Janis Joplin euskaraz hizketan irudikatzean, elkarri hika hitz egiten sumatu ditut.\nOndo oroitzen haut Chelsea Hotelean,\ngogor eta gozo hitz egiten huen\nburukadak emanez ohe deseginean\nkalean limusinak zain ziren artean.\nHaiek zitunan arrazoiak eta hura zunan New York.\ndiruaren eta haragiaren atzetik genbiltzanan.\nEta hori zunan maitasuna kantuaren langileentzat\neta oraindik ere hala izango dun han direnentzat.\nA, baina hi joan egin hintzen, ezta, txiki?\nJendeari bizkarra eman eta joan egin hintzen,\nBehin ere ez hindudan entzun esaten:\nbehar haut, ez haut behar,\neta musika hura guztia soinu egiten.\nospetsua hintzen, hire bihotza kondaira bat.\nGoapoak nahiago hituela esan hidan berriz,\nbaina nirekin salbuespena egingo huela.\nEta ukabila itxiz gu bezala\nedertasunaren formek zapalduta gauzkatenon alde,\nheure buruari begira esan huen: “Axolarik ez dik\ngu zatarrak izateak, musika zaukaagu”.\nEta orduan joan egin hintzen, ezta, txiki?\nEz dinat iradoki nahi ni naizenik ondoen maite hinduena,\nezin dinat txantxangorri erori bakoitzaren berri jaso.\nhorixe dun dena, ez haut sarri izaten gogoan.\n2013/06/24 · 07:00\nGau batez, talka egin nuen nahigabe gizon baten kontra, eta, beharbada, inguruko ilunpeagatik, ikusi egin ninduen, eta iraindu. Eraso nion, berokiko hegaletatik heldu eta desenkusa zedila eskatu nion gogor. Gizon garai ilehoria zen, eta nire aurpegia harenera hurbildu zenean, bere begi urdinetan barrena lotsagabe begiratu eta maldizioka eraso zidan, haren arnasa beroa nire aurpegian, borroka egiten zuen bitartean. Haren kokotsa doi jo nuen nire burugainaren kontra, Mendebaldeko indiarrei egiten ikusia nien moduan jo nuen, eta haren zauria eta handik zerion odola sentitu nituen, eta garrasi egin nion: «Desenkusa hadi! Desenkusa hadi!». Baina maldizioka eta borrokan segitu zuen, eta behin eta berriz eta askotan jo nuen harik eta astun erori zen arte belauniko, odola parrastaka zeriola. Ostikoz jo nuen behin eta berriz amorraturik, irainka atertzen ez zuelako, ezpainak odoletan blai zituen arren. O, bai, ostikoz jo nuen! Eta, amorrarazirik bainengoen, labana atera nuen, gizonari eztarria xerratzeko prest, hantxe, farolpean, kale huts hartan bertan, esku batez lepotik helduta nuela, eta neure hortzekin labana irekiz. Baina, orduan, bururatu zitzaidan gizon hark, berez, ez ninduela ikusi; berak zekiela, zorigaiztoko ibilaldi baten erdian zegoen, inondik ere! Eta labanaren ahoa gerarazi nuen, airea xerratuz, gizona niregandik urrun bultzatzen nuen bitartean, kalera itzultzen utzirik. Zorrotz begira geratu nintzaion, auto baten argiak ilunpean azaldu arabera. Hantxe zetzan, asfaltoan, auhenka; hantxe gizon bat, fantasma batek ia hil zuena. Zeharo nahastu ninduen horrek. Haserre eta lotsa nintzen, biak. Niri zegokidanez, mozkorturik bezala nengoen, hanka ahulen gainean zanbuluka. Bat-batean, libertigarria iruditu zitzaidan. Gizon honen buru handian zerbait piztu egin zen, eta hil baino izpi bat lehenago loratu zen. Barrez hasi nintzen deskubrimendu ero hura egin nuelarik. Esnatu egin ote zen hilzorian zenean? Heriok berak liberatu ote zuen esna bizitzetik? Ez nuen denborarik galdu. Korrika abiatu nintzen ilunpean barna, barruan zerbait hautsi zitzaidala beldurturik, hainbesteko barre algara egin nuen! Biharamunean haren argazkia ikusi nuen Daily News-en, «eraso» egin ziotela zioen argazki-oinak. Gizajo zoroa, gizajo zoro itsua, pentsatu nuen, zinez eta benaz errukiturik, gizon ikusezinak «erasoa».\n2013/06/23 · 07:00\nBigarren hitza (azkenaldian modan jartzen ari dena, hori ere), «fracking» da. Araban agertu da gaia, gasa lurretik ateratzeko egitasmo baten harira. Gas hori haustura hidrauliko bidez ateratzea da asmoa, eta haustura hidraulikoari erraten zaio «fracking»-a. Araban bezala, munduko beste toki anitzetan ere badago teknika horri buruzko eztabaida, azkenaldian anitz aipatzen ari diren energia iturriaren ustiatzeko proiektuen harira.\nBegiratu dut Euskal Herriko prentsak zein hitz erabiltzen duen gehiago: «fracking» ala «haustura hidrauliko». Gauza bera egin dut Frantziako, Espainiako eta Italiako egunkari batzuekin. Frantzian salbu, beste guziek anitzez gehiago erabiltzen dute «fracking» hitza, eta anitzez gutxiago «haustura hidrauliko» (bakoitzak bere hizkuntzan, bistan da). Frantziaren erresistentzia ez da harrigarria, beti daukatelako ingelesarekiko lehia eta uzkurtasun hori.\nDena den, uste dut ez dugula deus irabaztekorik «fracking» eta «crowdfunding» bezalako hitzak hautatuz, oharkabean gisa horretako gero eta hitz gehiago sartzen ari baitzaizkigu, batere jakin gabe zer erran nahi duten. Aldiz, «haustura hidraulikoa», gutxi gora behera zer izan daitekeen uler dezakegu («fracking»-arekin baino argiago ulertzen dut nik bederen); eta beste hainbeste gertatzen da «crowdfunding»-ekin (esplikatu zidaten arte zer zen, ez nintzen ohartu zer deabru izan zitekeen).


Barillasko Udalak, 2020ko abuztuaren 13an egin bilkuran, hasiera batez onetsi zuen Administrazio elektronikoaren erabilera arautzen duen ordenantza, Barillaserako.\nJendaurrean jartzeko iragarkia 2020ko 204. Nafarroako Aldizkari Ofizialean argitaratu zen, irailaren 10ean, eta jendaurreko epean inork ez du alegaziorik aurkeztu.\nHala, bada, argitara ematen da oso-osorik aipatu udal ordenantza, behar diren ondorioak izan ditzan, Nafarroako Toki Administrazioari buruzko 6/1990 Foru Legearen 325.1.b) artikuluan xedatutakoari jarraikiz.\nBarillasen, 2020ko urriaren 23an.–Alkatea, Ramón Martínez Zardoya.\nADMINISTRAZIO ELEKTRONIKOARI BURUZKO ORDENANTZA\nOrdenantza honen xedea da udal administrazioaren alde elektronikoak arautzea, eta egoitza elektronikoaren, erregistro elektronikoaren eta administrazioko kudeaketa elektronikoaren araubide juridikoa sortu eta zehaztea. Horren bidez gauzatzen da herritarrek duten eskubidea Udalaren zerbitzu publikoen sarbide elektronikoa erabiltzeko.\n2. artikulua.–Aplikazio eremua.\nOrdenantza hau aplikatuko zaio Barillasko Udalari, bai eta bertako herritarrei ere, udal-administrazioarekin dituzten harremanetan.\nIdentifikazio eta autentifikazio sistemak\n3. artikulua.–Identifikazio eta autentifikazio sistemak.\nInteresdunek udal administrazioarekin bitarteko elektronikoen bidez harremanetan jartzea erabakitzen badute, honako bitarteko hauek onetsiko dira sinadura baliozkoa izan dadin:\nAdministrazio Publikoak honako prozedura hauetarako baizik ez die eskatuko interesdunei sinadura nahitaez erabiltzeko:\n4. artikulua.–Egoitza elektronikoa.\nUdalaren egoitza elektronikoa sortu da, eta helbide honetan dago eskuragarri: https://barillas.sedelectronica.com.\nNorbere burua identifikatzeko eta komunikazio segurua bermatzeko, webgunea autentifikatzeko ziurtagiri aitortuak edo kualifikatuak erabiliko dira, edo horien baliokidea.\n5. artikulua.–Prozeduren katalogoa.\n6. artikulua.–Egoitza elektronikoaren edukia.\nb) Egoitza behar bezala erabiltzeko beharrezko informazioa, egoitza elektronikoaren mapa edo horren baliokidea den informazioa barne, nabigazio egitura eta eskuragarri dauden atalak zehazturik.\nc) Egoitzaren ziurtagiriak egiaztatzeko sistema; zuzenean eta doan egon beharko du eskuragarri.\ne) Udal administrazioak erabiltzen dituen zigilu elektronikoen zerrenda (ziurtagiri elektronikoen ezaugarriak eta horiek ematen dituzten emaileen ezaugarriak barne), bai eta horiek egiaztatzeko sistema ere.\nf) Erregistro elektronikorako sarbidea eta egoitzaren bidez irisgarri dauden erregistro elektronikoa edo elektronikoak sortzeko xedapenerako sarbidea.\ni) Herritarrak erabiltzen ahal dituen bitarteko elektronikoen zerrenda, udal administrazioarekin komunikatzeko duen eskubideaz baliatzean.\nk) Espedientearen izapidetze-egoerarako sarbidea, halakorik dagoenean, aldez aurretik interesdunak bere burua identifikaturik.\no) Adierazi eginen da zer egun eta ordutan egoten diren zabalik agiriak elektronikoki aurkezteko laguntza ematen duten bulegoak, interesdunek bitarteko elektronikoak erabiltzean laguntza jasotzeko duten eskubidea bermatzeko.\np) Direktorio geografiko eguneratua, interesdunari identifikatzen laguntzeko zein den haren etxetik hurbilen dagoen bulegoa erregistro gaietan laguntzeko.\nq) Organo, zentro edo administrazio unitateen indarreko identifikazio kodeak.\n7. artikulua.–Ediktuen taula elektronikoa.\nEgoitza elektronikoak ediktu-taula elektronikoa izanen du. Han, legez edo erregelamenduz xedaturiko egintzak eta komunikazioak argitaratuko dira.\nUdalak jakinarazpen edo ediktuen argitaratze daten kontrola bermatuko du bitarteko tekniko egokiekin, data horiek egiaztatu ahal izatea segurtatzeko, epeen zenbaketaren ondorioetarako.\n8. artikulua.–Publizitate aktiboa.\nUdalak, aldian behin, informazio eguneratua emanen du argitara, haren berri izatea beharrezkoa denean jarduketa publikoen funtzionamenduarekin eta kontrolarekin loturik egiten duen jardueraren gardentasuna bermatzeko, Gardentasunari, informazio publikoa eskuratzeko bideari eta gobernu onari buruzko maiatzaren 17ko 5/2018 Foru Legeak xedatutakoaren arabera.\nIldo horretan, Udalak honako hauek emanen ditu argitara:\n–Garrantzi juridikoa duen informazioa, hau da, araudi propioa, hala ordenantzak edo erregelamenduak nola ordenantza fiskalak edo izaera orokorreko beste edozein xedapen.\n–Informazio ekonomikoa, aurrekontuen arloko informazioa, eta informazio estatistikoa.\n9. artikulua.–Kontratatzailearen profila.\n10. artikulua.–Erregistro elektronikoaren sorrera eta funtzionamendua.\nOrdenantza honen bidez Udalaren erregistro elektronikoa sortzen da, funtzionamendu-araubidea zehazten da eta ezartzen dira bitarteko elektronikoen bidez egiten diren eskabide, idazki eta komunikazioak aurkeztu eta bidaltzean bete beharreko baldintzak eta betekizunak.\nErregistro elektronikoaren funtzionamendua izanen da urriaren 1eko 39/2015 Legean (Administrazio Publikoen Administrazio Prozedura Erkideari buruzkoa) eta ordenantza honetan ezarritakoaren araberakoa eta, horietan arautu ez diren alderdietan, aplikatzekoa den zuzenbide administratiboko araudian xedatutakoaren araberakoa.\n11. artikulua.–Erregistro elektronikoaren izaera eta eraginkortasuna.\nUdal honek erregistro elektroniko orokor bat du, eta aurkeztutako edo jasotako agiri guztien idazpena eginen da bertan.\nAdministrazio guzti-guztien erregistro elektronikoak erabat elkarreragingarriak izanen dira, horrela bermaturik haien bateragarritasun informatikoa eta interkonexioa, bai eta erregistroko idazpenen eta erregistro guztietan aurkezten diren agirien transmisio telematikoa ere.\n12. artikulua.–Erregistro elektronikoaren eginkizunak.\na) Idazkiak, eskabideak eta komunikazioak jasotzea, eta haien sarrera idazpena egitea.\nb) Idazki, eskabide eta komunikazioak aurkeztu izanaren hartu-agiri elektronikoak ematea.\nc) Komunikazio eta jakinarazpen elektronikoak bidaltzea, eta haien irteera idazpena egitea.\nd) Legez edo erregelamenduz ematen zaion beste eginkizun oro.\n13. artikulua.–Erregistro elektronikoaren arduraduna.\nUdaleko Alkatetzak izanen du erregistroaren kudeaketaren erantzukizuna.\n14. artikulua.–Erregistro elektronikoan sartzea.\nErregistro elektronikorako sarbidea Udalaren egoitza elektronikoaren bidez eginen da, helbide honetan: https://barillas.clmtec.es.\n15. artikulua.–Eskaerak, idazkiak eta komunikazioak aurkeztea.\nAdministrazio honi aurrez aurre aurkeztutako agiriak digitalizatu egin beharko ditu agiri horiek jaso dituen erregistroen alorreko laguntza-bulegoak, 39/2015 Legearen 27. artikuluan eta aplikatzekoa den gainerako araudian xedatuari jarraikiz, horiek administrazio-espediente elektronikora sartzeko. Jatorrizkoak interesdunari itzuliko zaizkio, hori eragozpena izan gabe aurkeztutako agiriak, arauz, administrazioak gorde behar dituen kasuetarako, edo objektuak edo digitaliza ezin daitekeen formatu jakin batean dauden agiriak aurkeztea nahitaezkoa den kasuetarako.\nErregistro elektronikoak aukera emanen du eskabideak, idazkiak eta komunikazioak aurkezteko eguneko hogeita lau orduetan eta urteko egun guztietan.\nErregistro elektronikoak modu automatikoan sortuko du egindako aurkezpenaren hartu-agiri bat, pdf formatuan eta onartutako identifikazio-sistemetako baten bidez. Han, azaldu beharko dira aurkezpenaren data eta ordua, erregistroko sarrera-zenbakia eta aurkezpen-inprimakiari atxikitako eranskinen zerrenda. Aurkezpenaren hartu-agiria ez emateak esan nahiko du ez dela jaso dena delako agiria, eta horren berri eman beharko zaio erabiltzaileari.\n16. artikulua.–Eskaerak, idazkiak eta komunikazioak errefusatzea.\nUdal administrazioak errefusatzen ahalko ditu baldintza hauetan aurkezten diren agiri elektronikoak:\na) Kode gaiztoa dutenak edo sistemaren osotasuna edo segurtasuna arriskuan jar lezakeen gailu bat dutenak.\nb) Agiri normalizatuak erabiliz gero, nahitaezko eremuak betetzen ez direnean edo agiriaren tratamendua ezinezko egiten duten inkongruentziak edo omisioak daudenean.\nErregistro elektronikoan aurkezten diren idazki eta komunikazioen eranskinek izan beharko dute irakurgarriak eta akatsik gabekoak. Normalean onartzen diren formatuak erabiltzen ahalko dira (halakoak Udalaren egoitza elektronikoan emanen dira jakitera).\nKasu horietan, egoera horren berri emanen zaio agiria bidali duenari, agiria errefusatzeko arrazoiak jakinarazita eta, posible denean, akats horiek zuzentzeko bitartekoak adierazita. Interesdunak eskatzen duenean, agiria aurkezteko saiakeraren frogagiria emanen da, bertan errefusatzeko arrazoiak azalduta.\n17. artikulua.–Epeen kontaketa.\nInteresdunek zein administrazio publikoek bete beharreko epeen zenbaketari dagokionez, erregistro elektronikoa jarraikiko zaie egoitza elektronikoko data eta ordu ofizialei; azken horrek behar diren segurtasun-neurriak izanen ditu osotasuna bermatzeko eta agerian egoteko.\nErregistro elektronikoa eguneko hogeita lau orduetan eta urteko egun guztietan egonen da erabiltzaileen eskura, salbu eta arrazoi teknikoengatik etenaldirik egin behar bada.\nEpeen zenbaketari dagokionez, honako hauek bete beharko dira:\n–Epeak ordutan zehazturik badaude, betiere ordu baliodunak hartuko dira kontuan. Ordu baliodunak izanen dira egun baliodun bat osatzen duten ordu guztiak.\nOrdutan adierazitako epeak orduz ordu eta minutuz minutu zenbatuko dira, dagokion egintza gauzatzen den ordu eta minututik aurrera, eta ezin izanen dira hogeita lau ordutik gorakoak izan; horrelakoetan, egunetan adieraziko dira epeak.\n–Epeak egunetan zehazturik badaude, betiere egun baliodunak hartuko dira kontuan; beraz, larunbatak, igandeak eta jaiegunak ez dira zenbatuko.\n–Eskabideak, idazkiak eta/edo komunikazioak egun baliogabe batean sartuz gero, hurrengo lehen egun balioduneko lehen orduan sartutzat joko dira. Horretarako, sarrera idazpenean, agiria benetan jaso zen eguna eta ordua inskribatuko dira aurkezpenaren egun eta ordutzat, baina hurrengo lehen egun balioduneko lehen ordua jasoko da sarrera egun eta ordutzat.\n–Eskabideen sarrera ezarritako epean jasotzat joko da, transmisioa egun horretan bertan hasten bada eta ongi burutzen bada. Epeen zenbaketari dagokionez, baliozkoa izanen da eta ondorio juridikoak izanen ditu erregistro-unitateak emaniko hartu-agirian ageri den sarrera datak.\n–Egun baliogabeetan ez da aterako inolako idazki edo komunikaziorik erregistro elektronikotik.\n–Udal administrazioaren erregistro elektronikoari dagokionez, egun baliogabeak dira larunbatak, igandeak eta Estatuko, Nafarroako eta udalerriko hiriburuko laneko jaiegunen egutegi ofizialean zehaztutakoak. Horren ondorioetarako, egoitza elektronikoan argitaratutako egutegia egonen da kontsultagai.\n18. artikulua.–Jakinarazpenen ezaugarri orokorrak.\nJakinarazpenak bitarteko elektronikoen bidez eginen dira lehentasunez, eta beti interesdunak betebeharra duenean halakoak bide horretatik jasotzeko.\na) Interesduna edo haren ordezkaria berez agertzen denean erregistroaren alorreko laguntza-bulegoan eta une horretan komunikazio edo jakinarazpen pertsonala eskatzen duenean.\nb) Administrazio-jarduketaren eraginkortasuna bermatzeko, beharrezkoa denean jakinarazpena egin behar duen administrazioko langile batek jakinarazpena zuzenean ematea.\nErabilitako bitartekoa edozein izanik ere, jakinarazpenak beti izanen dira baliozkoak baldin eta aukera ematen badute jasota uzteko honako hauek: jakinarazpena igorri edo eskuragarri jarri izana; interesdunak edo haren ordezkariak jaso izana edo hartara iritsi izana; datak eta orduak; jakinarazpenaren eduki osoa; eta igorlearen eta hartzailearen identitate fidagarria. Egindako jakinarazpenaren egiaztapena espedienteari erantsiko zaio.\nJakinarazpen elektronikoak jasotzeko betebeharra ez duten interesdunek noiznahi erabaki eta jakinarazten ahalko diote administrazio publikoari, horretarako ezartzen diren eredu normalizatuen bidez, hortik aurrerako jakinarazpenak bitarteko elektronikoen bidez egin diezazkien nahi dutela, edo, bestela, jakinarazpenak bitarteko horien bidez egiteari utz diezaion.\nInteresdunek adostasun orokorra eman dezakete udal administrazioarekiko izapide guztietarako, edo izapide jakin baterako edo batzuetarako, adierazten dutenaren arabera.\nInteresdunak, orobat, prozedura izapidetu bitartean, udal administrazioarekin komunikatzeko modua aldatzen ahalko du, hasieran hautatutakoa ez beste bitarteko bat aukeratuz, dela une horretatik aurrera jakinarazpenak bitarteko elektronikoen bidez egiteko, dela jakinarazpen elektronikorako baimena atzera bota eta jakinarazpenak postaz jasotzeko; kasu horretan, organo eskudunari jakinarazi beharko dio, eta ondorengo jakinarazpenak jasotzeko posta-helbide bat adierazi.\nOrgano eskudunaren erregistroan jaso eta biharamunetik aurrerako jakinarazpenetarako izanen ditu ondorioak aldaketa horrek.\nAgerraldi elektronikoaren bidezko jakinarazpenean, interesduna, behar bezala identifikatuta, dagokion administrazio jarduketaren edukira sartzen da udal administrazioaren egoitza elektronikoaren bidez.\n–Dagokion informazio-sistemak edukira sartu izana jasoko du, data eta ordua adierazita, eta une horretatik aurrera jakinarazpena egintzat joko da, legezko ondorio guztietarako.\nJakinarazpen-sistemak aukera emanen du ziurtatzeko zer egunetan eta ordutan jarri den interesdunaren esku jakinarazpenaren xede den egintza eta zer egunetan eta ordutan sartu den haren edukira.\n20. artikulua.–Faktura elektronikoa.\nUdal administrazioak eta haren erakunde publikoek onartu eginen dute, egin zaizkien zerbitzuei dagokienez, bitarteko elektronikoen bidez aurkeztea hirugarren batzuek eginiko fakturak, igorlearen eta agiriaren benetakotasuna egiaztaturik badago eta dagokion araudian zehaztutako gainerako baldintzak betetzen badira. Igorlearen edo agiriaren benetakotasuna egiaztatuta ez badago, egiaztatzeko eskatuko diote igorleari, administrazioak egokitzat hartzen dituen bitartekoen bidez.\nUdal administrazioak fakturak formatu elektronikoan aurkezteko eskatzen ahalko du, eta jasoriko zenbatekoak ordainduko ditu, ahal dela, bitarteko elektronikoen bidezko administrazio prozedurak erabiliz.\n21. artikulua.–Ordainketa elektronikoa.\nUdal administrazioak eta haren erakunde publikoek ordaintzeko sistema elektronikoak ezarriko dituzte herritarrek zergak, zehapenak, isunak, errekarguak eta zor dizkieten gainerako zenbatekoak ordaindu ahal izateko, aldez aurretik likidazioa eginik, hala behar denean.\nAurreko puntuan xedatua betetzeko, udal administrazioak ordainketa elektronikorako pasabideak erabili ahal izanen ditu, beste administrazio publiko batzuek gaituak, finantza erakunde zehatz batzuekin datuak modu seguru eta konfidentzialean on-line trukatu ahal izateko, horrekin on-line ordainketa ezarririk tramitazio telematiko baten edozein puntutan.\nEgoitza elektronikoa abian jartzea.–Egoitza elektronikoa ordenantza honen behin betiko onespena Nafarroako Aldizkari Ofizialean argitaratzen den egunean eta baliabide teknikoek horretarako aukera ematen dutenean jarriko da abian.\nErregistro elektronikoa abian jartzea.–Erregistro elektronikoa ordenantza honen behin betiko onespena Nafarroako Aldizkari Ofizialean argitaratzen den egunean eta baliabide teknikoek horretarako aukera ematen dutenean jarriko da abian.\nSegurtasuna.–Egoitza eta erregistro elektronikoen segurtasuna nahiz herritarren zerbitzu publikoetarako sarbidearen segurtasuna izanen dira Segurtasun Eskema Nazionalean ezarritakoaren araberakoak.\nUdalaren osoko bilkurak haien segurtasun-politika onartu beharko du, administrazio elektronikoaren esparruan Segurtasun Eskema Nazionala arautzen duen urtarrilaren 8ko 3/2010 Errege Dekretuaren 11. artikuluan ezarritako gutxieneko edukiarekin.\nOhiko auditoretza orokor bat egin beharko da gutxienez bi urtean behin. Informazio-sisteman funtsezko aldaketak egiten diren bakoitzean, horiek beharrezko segurtasun-neurrietan eraginik izan badezakete, ezohiko auditoretza bat eginen da, eta horren arabera ezarriko da bi urteko epea kontatzeko data. Auditoretza-txostenak Segurtasun Eskema Nazionalaren 34.5 artikuluan ezarritako edukia izanen du.\nDatuen babesa.–Telekomunikazio-sareen bidez ematen diren zerbitzuek eta harreman juridikoek bete egin beharko dituzte Datu Pertsonalak Babesteari eta eskubide digitalak bermatzeari buruzko abenduaren 5eko 3/2018 Lege Organikoan ezarritakoa, bai eta informazioaren tratamendu automatizatua, jabetza intelektuala eta informazioaren gizarteko zerbitzuak arautzen dituzten berariazko xedapenetan jasotakoa ere.\nZerbitzuen zuzentarauaren leihatila bakarra.–Udalak bermatu eginen du, bere eskumenen alorrean, zerbitzu emaileek jarduera batean sartzeko eta hura gauzatzeko beharrezko informazioa eta inprimakiak jasotzen ahalko dituztela Zerbitzuen zuzentarauaren leihatila bakarraren bidez (www.eugo.es), bai eta agintari eskudunek haien eskarien inguruan eman dituzten ebazpenak eta gainerako komunikazioak ere. Xede horretarako, Udalak koordinazioa sustatuko du jarduera batean sartu eta jarduteko beharrezko inprimakiak normalizatzeko.\nGarapenerako gaikuntza ematea.–Alkate udalburua gaitzen da antolakuntzaren arloan beharrezko diren neurriak har ditzan, ordenantza honetako xedapenak garatzeko, eta beharrezko alderdi teknikoak alda ditzan, komeni denean, normalizazioa eta elkarreragingarritasuna direla-eta edo, oro har, teknologiaren garapenari egokitzeko.\nOrdenantza honetan jasotako xedapenak aplikatzea.–Ordenantza honetan jasotako xedapenak aplikatuko dira Udalaren tresna teknologikoen garapen maila kontuan izanik; Udala saiatuko da bere aplikazioak une bakoitzean eskuragarri dauden konponbideen arabera egokitzen. Hori, dena den, ez da eragozpen izango egokitzapen aldiak egon daitezen beharrezkoak direnean. Horiek eskuragarri daudenean, horren berri emanen da egoitza elektronikoan.\nIndarrean jartzea.–Ordenantza honen behin betiko testua Udalak abuztuaren 13an egin osoko bilkuran onetsia da, Nafarroako Aldizkari Ofizialean argitaratuko da eta ez da indarrean jarriko haren testua osorik argitara eman arte eta Toki Araubidearen oinarriak arautzen dituen Legearen (apirilaren 2ko 7/1985) 65.2 artikuluan ezarritako epea igaro arte. Indarrean izanen da espresuki aldatu edo indargabetu arte.\nIragarkiaren kodea: L2012440